钦定古今图书集成/明伦汇编/官常典/第127卷 > 孟郊
## 钦定古今图书集成/明伦汇编/官常典/第127卷 > 孟郊

按《唐书韩愈传》：“孟郊者，字东野，湖州武康人。少隐嵩
山，性介，少谐合，愈一见为忘形交。年五十，得进士第，
调溧阳尉。县有投金濑、平陵城，林薄蒙翳，下有积水，
郊间往坐水旁，徘徊赋诗，而曹务多废。令白府，以假
尉代之，分其半俸。郑馀庆为东都留守，署水陆转运
判官。馀庆镇兴元，奏为参谋。卒年六十四，张籍谥曰”
贞曜先生。郊为诗有理致，最为愈所称，然思苦奇涩。
李观亦论其诗曰：“高处在古无上，平处下顾二谢”云。
按《兖州府志》：孟郊，亚圣三十五代孙。